Source: http://www.finlex.fi/fi/laki/alkup/1989/19891221
Timestamp: 2018-10-16 09:32:45+00:00
Document Index: 1359661

Matched Legal Cases: ['§ 16', '§2', '§ 3', '§4', '§ 10', '§ 12']

Asetus Suomen ILO-neuvottelukunnasta annetun… 1221/1989 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1989 › 1221/1989
Asetus Suomen ILO-neuvottelukunnasta annetun asetuksen muuttamisesta
kumotaan Suomen ILO-neuvottelukunnasta 25 päivänä marraskuuta 1977 annetun asetuksen (851/77) 6§:n 2 momentti ja 7§,
sellaisena kuin ne ovat, 6§:n 2 momentti 19 päivänä joulukuuta 1986 annetussa asetuksessa (989/86) ja 7§ 16 päivänä joulukuuta 1983 annetussa asetuksessa (1017/83), sekä
muutetaan 1§, 2§:n 2 momentti, 3§, 4§:n 2 momentti, 10§:n 2 momentti sekä 12§,
sellaisina kuin niistä ovat 4§:n 2 momentti mainitussa 19 päivänä joulukuuta 1986 annetussa asetuksessa ja 10§:n 2 momentti sekä 12§ mainitussa 16 päivänä joulukuuta 1983 annetussa asetuksessa, näin kuuluviksi:
Kansainvälisen työjärjestön, jäljempänä ILO, toimialaan kuuluvien asioiden käsittelyssä avustaa työministeriötä Suomen ILO-neuvottelukunta. Se toimii ILO:n perussäännön sekä 21 päivänä kesäkuuta 1976 Kansainvälisessä työkonferenssissa hyväksytyn kolmikantaneuvotteluja koskevan yleissopimuksen ja sitä täydentävän suosituksen mukaisena asiantuntijaelimenä.
Neuvottelukunnan tulee antaa valtioneuvostolle sekä työministeriölle lausuntoja ja tehdä aloitteita asioista, jotka koskevat:
1)Suomen edustusta ILO:n työkonferensseissa ja hallintoelimissä sekä sen järjestämissä kokouksissa ja neuvotteluissa;
2)ILO:n päämäärien ja toiminnan tunnetuksi tekemistä kotimaassa;
3)ILO:n toimintaan liittyviä muita laajakantoisia tai periaatteellisia kysymyksiä; sekä
4)muita ILO:n toimialaan kuuluvia kysymyksiä, jotka työministeriö määrää neuvottelukunnan käsiteltäviksi.
Neuvottelukunnan tulee vuosittain:
1)laatia toimintasuunnitelma;
2)tehdä ehdotus 2§:ssä mainittuja tarkoituksia varten valtion tulo- ja menoarvioon otettavasta määrärahasta; sekä
3) antaa työministeriölle kertomus edellisen vuoden toiminnasta.
Neuvottelukunnan viranomaisjäsenistä kahdeksan tulee edustaa työasiain-, sosiaali- ja terveys- sekä ulkoasiainhallintoa sekä kahden työmarkkina-asiainhallintoa. Työmarkkinajärjestöjen edustajat nimetään merkittävinä pidettävien työnantajien ja työntekijöiden keskusjärjestöjen esityksistä siten, että sekä työnantaja- että työntekijäpuolella on viisi jäsentä.
Työministeriö voi, asian oltua valtioneuvoston raha-asiainvaliokunnan käsiteltävänä, antaa neuvottelukunnalle luvan kutsua neuvottelukunnan jaostoihin jäseniksi, ei kuitenkaan puheenjohtajaksi, neuvottelukuntaan kuulumattomia henkilöitä. Näillä jaostojäsenillä on jaoston kokouksissa sama asema kuin neuvottelukunnan jäsenillä.
Tarkemmat määräykset tämän asetuksen soveltamisesta antaa tarvittaessa työministeriö.
1 §2 § 3 §4 § 10 § 12 §